Botswanas geografi
Store norske leksikon,Geografi,Verdens geografi,Afrika,Botswanas geografi
Botswana ligger på den sørafrikanske høyslette, ca. 1100 moh. Mesteparten av landet består av en tørr slette med vide, slake forsenkninger (pans) og enkelte høyere åspartier. Det meste av landet er dekket av mektige sandavsetninger, bare i øst kommer det faste fjell fram i dagen. De eneste stabile vassdrag finnes i nord, der Okavango, som har sitt utspring i høylandet i Angola, danner et vidstrakt sumpområde, Okavangosumpen. Lenger øst er Makgadikgadi Salt Pan avvekslende tørr og våt alt etter årstiden.
Klima Klimaet er subtropisk med sommertemperaturer opp mot 40 °C, mens nattetemperaturen om vinteren kan gå betydelig under null. Nedbøren varierer fra 250 mm i sørvest til 700 mm lengst i nord, og faller hovedsakelig i perioden november-mars. Middeltemperaturen i Maun, som ligger i nordvest ved Okavangodeltaet, er 16 °C i juni-juli og 27 °C i oktober. Les mer i Store norske leksikon Plante- og dyreliv i Botswana Botswanas befolkning Eksterne lenker Den meteorologiske verdensorganisasjon: Botswana    